ROZHODNUTIE KOMISIE
zo 6. apríla 2006,
ktorým sa mení a dopĺňa rozhodnutie 2005/393/ES, pokiaľ ide o zakázané zóny vo vzťahu ku katarálnej horúčke oviec v Španielsku
[oznámené pod číslom K(2006) 1262]
(Text s významom pre EHP)
(2006/273/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2000/75/ES z 20. novembra 2000 stanovujúcu špecifické ustanovenia pre kontrolu a likvidáciu katarálnej horúčky oviec - modrého jazyka (1), a najmä na jej článok 8 ods. 3 písm. c) a tretí odsek jej článku 19,
keďže:
(1)
V smernici 2000/75/ES sa ustanovujú pravidlá kontroly a opatrenia na boj proti katarálnej horúčke oviec v Spoločenstve, vrátane zriadenia zón ochrany a dozoru a zákazu, aby zvieratá odchádzali z týchto zón.
(2)
V rozhodnutí Komisie 2005/393/ES z 23. mája 2005 o zónach ochrany a dozoru vo vzťahu ku katarálnej horúčke oviec a podmienkach vzťahujúcich sa na presun z týchto zón alebo cez tieto zóny (2) sa stanovuje vymedzenie globálnych geografických oblastí, v ktorých majú členské štáty zriadiť zóny ochrany a dozoru („zakázané zóny“) vo vzťahu ku katarálnej horúčke oviec.
(3)
Španielsko informovalo Komisiu, že na Baleárskych ostrovoch nebol počas viac ako dvoch rokoch v obehu žiaden vírus.
(4)
Táto geografická oblasť by sa preto mala považovať za oblasť bez výskytu katarálnej horúčky oviec a na základe odôvodnenej žiadosti predloženej Španielskom by sa mala vypustiť zo zoznamu oblastí uvedených ako zakázané zóny.
(5)
Rozhodnutie 2005/393/ES by sa preto malo zodpovedajúcim spôsobom zmeniť a doplniť.
(6)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V prílohe I k rozhodnutiu 2005/393/ES sa v časti pre zónu C vypúšťa:
„Španielsko
Islas Baleares (kde nie je prítomný sérotyp 16)“.
Článok 2
Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
Článok 3
Toto rozhodnutie je určené členským štátom.
V Bruseli 6. apríla 2006